  Туспуктэм: Константин Вознесенских Майя Бывальцева 2023-тӥ арын толшоре Ижкарын 539 нылпиос вордскизы. Трос аръёс ӵоже нырысьсэ нылъёс тросгес луизы – 275, пиос – 264. Со сярысь кар адимнистрацилэн пресс-службаез ивортӥз. 40 процентэз вордскемъёс анайзылэн нырысетӥ пиналыз луизы, 37 процентэз – кыкетӥ, 17 процентэз – куинетӥ, 4 процентэз – ньыльетӥ, кылемез витетӥ, куатетӥ но сизьыметӥ. Укмыс семьяын кыктоос вордскизы. Азьло аръёсы сямен ик Ижкарын улӥсь нылмуртъёс нырысетӥ нылпизэс ӵемгес 29 аресазы ваё. Тужгес егитэзлы анайлы 17 арес вал. Туэ толшоре пиос пӧлын тужгес ӵем пумиськись нимъёс луизы Максим, Роман но Александр, кылем арын – Артём, Матвей. Нылъёслэн – туэ Анна но София, кылем арын – София, Виктория. Шер нимъёс пӧлын Луна, Бетания, Вильдан, Радэль. Тодэ вайытом, 2022-тӥ арын Удмуртиын вордскем сярысь 12 сюрс 853 ужкагазъёсты пусйизы. Тегъёс: вордскемъёс нылпиос Удмуртия  